|  |  |  |  |
| --- | --- | --- | --- |
| Tirsdag | 1 | Turdag – vi tager på møllebakken | Uge 40 |
| Onsdag | 2 | Vi bygger motorikbane inde | P |
| Torsdag | 3 | Vi går en tur til bondemanden |  |
| Fredag | 4 | Vi leger i gymnastiksalen |  |
| Lørdag | 5 |  |  |
| Søndag | 6 |  |  |
| Mandag | 7 | Vi går på parkourbanen | Uge 41 |
| Tirsdag | 8 | Vi giver hinanden massage |  |
| Onsdag | 9 | Vi kigger på hvordan vores krop ser ud |  |
| Torsdag | 10 | Vi får pulsen op |  |
| Fredag | 11 | Vi går i gymnastiksalen |  |
| Lørdag | 12 |  |  |
| Søndag | 13 |  |  |
| Mandag | 14 | Åbent for tilmeldte. | Uge 42 |
| Tirsdag | 15 |  |  |
| Onsdag | 16 |  |  |
| Torsdag | 17 |  |  |
| Fredag | 18 |  |  |
| Lørdag | 19 |  |  |
| Søndag | 20 |  |  |
| Mandag | 21 | Vi arbejder med følesansen | Uge 43 |
| Tirsdag | 22 | Vi arbejder med smagssansen | E |
| Onsdag | 23 | Vi arbejder med lugtesansen |  |
| Torsdag | 24 | Massagedag |  |
| Fredag | 25 | Vi arbejder med hørelsen i gymnastiksalen |  |
| Lørdag | 26 |  |  |
| Søndag | 27 |  |  |
| Mandag | 28 | Vi leger gamle lege hvor vi bruger kroppen | Uge 44 |
| Tirsdag | 29 | Turdag Spirerne vi besøger en legeplads |  |
| Onsdag | 30 | Vi træner grundbevægelserne |  |
| Torsdag | 31 | Halloween fest |  |

**Fødselsdage:**

**Cecilie 15 oktober.**

**OBS på særlige datoer:**

1. **oktober, forældremøde fra kl. 18.30-ca. 20.**

**31. oktober, maddag/halloweenfest. Børnene må gerne komme udklædte, hvis de har lyst.**

**Hvad: På toppen af kroppen (krop sanser og bevægelse).**

Vi vil i perioden lave lege og aktiviteter hvor børnene får styrket deres grovmotorik via de 18 grundbevægelser: Krybe, kravle, gå, løbe, hoppe, springe, hinke, snurre, trille, svinge, gynge, vippe, balancere, klatre, trække, skubbe, kaste og gribe. Vi vil samtale om hvordan børnene kan mærke deres krop og hvorfor det er vigtigt at lytte til den.

Vi øver i Spirergruppen ydermere finmotorikken, f.eks. kan børnene øves i at skrive eget navn, at klippe med en saks, at holde rigtigt på blyanten, at lave perler m.m. Børnenes kompetencer øves ikke kun i perioden men løbende gennem året i forhold til f.eks. selvhjulpenhed

Sidst vil vi arbejde med sansemotoriske indtryk – tale og evt. synge om hvilke sanser vi har og sætte fokus på de enkelte sanse gennem lege f.eks. en sansebane hvor vi mærker verden med bare fødder, tager på tur og lytter til verden, smager på ting med bind for øjnene, spiller blindebold, laver massage mm.

**Hvordan:** Grovmotorikken vil trænes bl.a. ved voksenstyrede aktiviteter f.eks. hver fredag i gymnastiksalen eller ved fysiske aktiviteter inde (eks. ved at bygge motorikbaner, boldspil, fangeleg mm.), ved at bruge børnehavens legeplads aktivt (f.eks. cykle, øve brandmandsstang, klatre i træer og gå armgang), besøge andre legepladser, men også ved at gå længere ture f.eks. i nærområdet samt evt. skovture og strandture.

Finmotorikken trænes gennem flere forskellige aktiviteter; f.eks at skrive, tegne og male, at lege med perler, klippe f.eks. gækkebreve, lave puslespil, bygge med lego, lege med modellervoks, skærer grøntsager ud til maddag, mm.

**Hvorfor:** En række forskningsresultater dokumenterer en sammenhæng mellem fysisk aktivitet og læring ydermere kan fysisk aktivitet understøtte mental og følelsesmæssig udvikling. Børns kropslige kompetencer spiller en rolle for, hvordan børnene oplever sig selv og for deres identitetsdannelse, og at børns motoriske udvikling har en væsentlig betydning for deres alsidige udvikling og livskvalitet. Gennem arbejdet med krop og bevægelse bliver børnene opmærksomme på egne og andres kropslige reaktioner, hvilket er medvirkende til at udvikle børnenes evner til at forstå og respektere sig selv og andre. Sidst men ikke mindst udvikles hjernen og centralnervesystemet ved fysiske aktiviteter.

Børn oplever verden igennem kroppen og når de støttes i at bruge, udfordre, eksperimentere, mærke og passe på kroppen lægges grundlaget for fysisk og psykisk trivsel. Desuden dannes der flere neuronbaner i hjernen jo mere man bruger og udfordrer kroppen især når vi bruger kroppen varieret og på nye måder. Dit barn bliver altså som sådan ikke klogere af at bruge kroppen men hjernen får bedre muligheder for at udnytte sit potentiale; f.eks. bliver børn bedre til at lære at læse hvis de udfordres motorisk – derfor er det meget bekymrende at danske børn rører sig for lidt.

**Med venlig hilsen**

Mia